ELJÁRÁSREND A JÁRVÁNYHELYZET IDEJÉN
Hatályos: 2020.09.01-től visszavonásig
A Fáy András Mezőgazdasági Technikum, Szakképző Iskola oktatóinak és tanulóinak közös célja, hogy minél hosszabb ideig megmaradjon a személyes jelenléten alapuló oktatás. Ennek feltétele, hogy megakadályozzuk a járványt okozó vírus terjedését, megőrizzük, védjük az iskolában tartózkodók egészségét.
ÁLTALÁNOS SZABÁLYOK 
1. Az intézmény dolgozói és a tanulók csak tünetmentesen léphetnek be az iskolába, kollégiumba, gyakorló helyekre
2. Belépéskor a kézfertőtlenítő használata és a maszk viselése kötelező
3. Tantestületi döntés alapján a testmozgást nem igénylő tanítási órákon a maszk viselése kötelező
4. Köhögéskor, tüsszentéskor az alapvető higiéniás etikettet be kell tartani
5. Láz, rossz közérzet, influenza tünetek, száraz köhögés esetén azonnal jelezni kell az osztályfőnöknek, aki testhőmérést végez és dönt a továbbiakról.
6. Törekedni kell arra, hogy a szünetekben minél többen a szabad levegőn tartózkodjanak.
7. A tanítási órák közötti szünetben minden esetben, jó idő esetén a tanítási órákon is gondoskodni kell a szellőztetésről.
8. Teremcsere esetén a padokat fertőtleníteni kell, ebben a takarító személyzet segítségét kell kérni.
9. A takarító személyzet minden második szünetben elvégzi a kilincsek, folyosók fertőtlenítését.
10. A mellékhelyiségekben, a folyosói mosdóknál fertőtlenítő kézmosót helyzetünk el, ennek minél gyakoribb használata javasolt. Ezen kívül a termekben kézfertőtlenítőt találtok, étkezés előtt minden esetben használni kell.
11. Kerülni kell a szem, száj érintését, mivel a kórokozó így is bejuthat a szervezetbe.
12. Idegenek kizárólag maszkban léphetnek az iskola területére.
13. A büfé és ebédlő szolgáltatásainak igénybevételekor, az esetleges sorban álláskor tartani kell a másfélméter távolságot.

KOLLÉGIUMI ELJÁRÁSREND
1. A kollégiumba érkező tanulók lázát meg kell mérni a szobák elfoglalása előtt.
2. Kizárólag tünetmentes tanuló tartózkodhat a kollégiumban.
3. Akinél a Covid fertőzés gyanúját észlelik a nevelők, azonnal el kell különíteni.
ELJÁRÁSREND A GYAKORLATI HELYEKEN
1. A gyakorlati helyeken használt eszközöket minden fertőtleníteni kell a munka megkezdése előtt, majd a munka befejezésekor (ha az nem veszélyezteti az eszköz működését)
2. A gyakorlati helyen történő munkavégzés során tartani kell a másfél méter távolságot.
TEENDŐK COVID FERTŐZÉS GYANÚJA ESETÉN
1. Amennyiben tanulónál vagy dolgozónál a fertőzés tünetei észlelhetők, haladéktalanul el kell különíteni, értesíteni kell az iskolaegészségügyi orvost, aki dönt a további teendőkről. Tanuló esetén értesíteni kell a gondviselőt, és fel kell hívni a figyelmét arra, hogy telefonon keresse meg a tanuló háziorvosát.
2. A beteg tanuló felügyeletét ellátó személynek a kesztyű és a maszk használata kötelező.
3. A tanuló kizárólag orvosi igazolással térhet vissza, amelyet az iskolának el kell fogadnia, azt saját hatáskörben nem bírálhatja felül.
TEENDŐK IGAZOLT KORONAVÍRUS-FERTŐZÉS ESETÉN
1. [bookmark: _GoBack]Amennyiben az iskola dolgozója vagy tanulója igazoltan koronavírus-fertőzötté válik, azonnal jelezni kell az igazgatónak, akinek jelentési kötelezettsége van.
HIÁNYZÁSOK IGAZOLÁSA
1. Annak a tanulónak a hiányzását, aki a vírusfertőzés szempontjából veszélyeztetett csoportba tartozik (pl. szív- és érrendszeri megbetegedés, cukorbetegség, légzőszervi megbetegedés, daganatos megbetegedés, máj- és vesebetegség, autoimmun betegség), és erről orvosi igazolással rendelkezik, az esetleges hiányzását igazoltnak kell tekinteni.
2. Igazolt a hiányzása annak, aki hatósági karanténba kerül, a részére előírt karantén időszakára.
